ועדת העבודה, הרווחה והבריאות, כנסת 18, פרוטוקול מספר 335, 2010-07-21 09:00

חיים כץ: בוקר טוב.

חיים כץ: יום רביעי בשבוע, י' באב התש"ע, 21 ביולי 2010.

חיים כץ: אני מתכבד לפתוח את ישיבת ועדת העבודה, הרווחה והבריאות.

חיים כץ: על סדר היום תקנות הפיקוח על מעונות (תנאי קבלה ושהייה של מטופלים במעון שהוא מוסד לטיפול סוציאלי) (תיקון), התש"ע-2010.

חיים כץ: הדיון הוא דיון חוזר לאחר שדנו בו בישיבה קודמת.

חיים כץ: לפי הדיווח שקיבלתי מהיועץ המשפטי של הוועדה התקדמו בניסוחים, הסכימו להשאיר רופאים בכל מקום בו מתקיימות לינות, ולכן אנחנו נעבור להקראת התקנות.

חיים כץ: היכן שיש לכם הערות והתייחסות, תוכלו לעשות זאת.

חיים כץ: היכן שהכל מקובל, נצביע.

אלקנה אפרתי: תקנות הפיקוח על מעונות (תנאי קבלה ושהיה של מטופלים במעון שהוא מוסד לטיפול סוציאלי (תיקון), התש"ע-2010.

אלקנה אפרתי: בתוקף סמכותי לפי סעיף 12 לחוק הפיקוח על מעונות, התשכ"ה-1965 (להלן – החוק), לאחר התייעצות עם ועדת העבודה, הרווחה והבריאות של הכנסת ובאישורה לפי סעיף 21א(א) לחוק יסוד: הכנסת וסעיף 2(ב) לחוק העונשין, התשל"ז-1977, אני מתקין תקנות אלה:     1.	שינוי מונח     בתקנות הפיקוח על המעונות (תנאי קבלה ושהיה של מטופלים במעון שהוא מוסד לטיפול סוציאלי), התשנ"ד-1994 (להלן – התקנות העיקריות), בכל מקום, במקום "ועדת קבלה", יבוא "ועדת אבחון", ושינויי הצורה הדקדוקיים המחויבים ייעשו לפי העניין.

חיים כץ: היועץ המשפטי ימשיך להקריא, אבל אם יש תקנה שיש אתה בעיה, אני מבקש מכם להעיר כדי שנוכל לדון.

חיים כץ: כל עוד אין הערה, מבחינתי הכל מקובל עליכם.

אלקנה אפרתי: 2.	תיקון תקנה 3     בתקנה 3 לתקנות העיקריות, במקום "המחלקה לטיפול בנפגעי סמים שבמשרד העבודה והרווחה" יבוא "השירות לטיפול בהתמכרויות במשרד הרווחה".

אודיה איפרגן: צריך להוסיף "והשירותים החברתיים".

חיים כץ: מקובל.

אלקנה אפרתי: 3.	תיקון תקנה 5     	בתקנה 5 לתקנות העיקריות –     (א)	בתקנת משנה (א) אחרי "או אפוטרופסו" יבוא "או על פי החלטת בית משפט, אם הקטין הוצא ממשמורת ההורים".

אלקנה אפרתי: (ב)	בתקנת משנה (ה), בסופה יבוא "ונקבעה לו תכנית טיפול בקווים כלליים (להלן – תכנית טיפול כללית").

אודיה איפרגן: אנחנו מבקשים להוסיף: החלטת בית המשפט הדן על פי חוק הנוער.

חיים כץ: בסדר.

אלקנה אפרתי: (ג)	בתקנת משנה (ו), במקום פסקה (1) יבוא:     ”(1)	פרוטוקול הדיון בוועדת האבחון, ההחלטה בדבר קבלת המטופל או אי קבלתו למעון וההחלטה בדבר תכנית הטיפול הכללית יירשמו.

אלקנה אפרתי: הודעה בדבר קבלת מטופל למעון או אי קבלתו תישלח אליו לא יאוחר משבועיים מיום שהוגשו כל המסמכים הדרושים לוועדת האבחון".

אלקנה אפרתי: (ד)	תקנת משנה (ז) – בטלה.

אלקנה אפרתי: (ה)	בתקנת משנה (ח), בסופה יבוא "תוך ציון הסתייגויות חבריה".

אלקנה אפרתי: 4.	תיקון תקנה 8     	בתקנה 8 לתקנות העיקריות –     	(א)	במקום תקנת משנה (א) יבוא:     "(א)	תוך חודש מיום קליטת המטופל במען ובמקביל לטיפול בו, יקבע עבורו הצוות הטיפולי תכנית טיפולית מגובשת ומפורטת (להלן – התכנית הטיפולית)"     		(ב)	תקנת משנה (ב) – בטלה.

אלקנה אפרתי: (ג)	במקום תקנת משנה (ג) יבוא:     "(ג)	הערכה מחודשת של התכנית הטיפולית תיעשה על פי משך הטיפול כמפורט להלן: 		 (1)	שהה המטופל עד שנה במעון – התכנית תעודכן אחת לשלושה חודשים לפחות.

אלקנה אפרתי: (2)	שהה המטופל למעלה משנה במעון – התכנית תעודכן אחת לשישה חודשים לפחות".

אלקנה אפרתי: 5.	תיקון תקנה 9     	בתקנה 9(2) לתקנות העיקריות, לפני "יומן" יבוא "במוסד פנימייתי לטיפול סוציאלי".

אלקנה אפרתי: 6.	תיקון תקנה 11     	בתקנה 11 לתקנות העיקריות, בתקנת משנה (א), במקום פסקה (1) יבוא:     "(1)	בשיחה אישית עם המנהל או מי מטעמו שבה יקבל המטופל הסבר מלא על השיקולים שהביאו להחלטה.

אלקנה אפרתי: תוכן השיחה ומועדה יירשמו בתיק המטופל, בציון תאריך הסיום".

אלקנה אפרתי: 7.	תיקון תקנה 12     	בתקנה 12 לתקנות העיקריות –     (א)	בתקנת משנה (ג), המלים "אשר יוכן בידי אם הבית בשיתוף עם האחות" – יימחקו.

אלקנה אפרתי: (ב)	בתקנת משנה (ה), במקום "לפחות אחת לשלושה חודשים" יבוא "בהתאם לתאריך התפוגה".

אלקנה אפרתי: היה לנו כאן סעיף נוסף של שינוי במספרי מוסדות ציבוריים שהמטופל  מופנה אליהם וזה נשאר על כנו כפי שהיה קודם, מספר המוסדות הציבוריים שהמטופל מופנה אליהם.

אלקנה אפרתי: בתקנה 13(4) לתקנות העיקריות, המילה "וילונות" – תימחק.

אלקנה אפרתי: 9.	תיקון תקנה 14     	בתקנה 14(5) לתקנות העיקריות, במקום "במחסן" יבוא "בארון".

אלקנה אפרתי: 10.

אלקנה אפרתי: החלפת תקנה 16     	במקום תקנה 16 לתקנות העיקריות יבוא:     	16.

אלקנה אפרתי: בריאות     		המנהל ידאג –     (א)	לשירותי עזרה ראשונה, לרבות ארון קיר עם ציוד לעזרה ראשונה, על פי הוראות מגן דוד אדום לישראל.

אלקנה אפרתי: בארון יהיה מלאי חירום בכמות המספיקה ל-14 ימים לפחות.

אלקנה אפרתי: (ב)	לסידורים למניעת תאונות ולסידורי הגיינה.

אלקנה אפרתי: (ג)	להבאת מטופל לבית חולים, עם ליווי, במקרה הצורך, להחזרתו, עם ליווי, מבית החולים.

אלקנה אפרתי: (ד)	לקיום מעקב אחר מצב מטופל בעת שהותו בבית החולים.

אלקנה אפרתי: (ה)	להודעה מיידית למשפחת המטופל על אשפוזו – אם המטופל הסכים לכך, ואם הוא קטין – להודעה מיידית להוריו או לאפוטרופסו.

אלקנה אפרתי: (ו)	לטיפול רפואי בידי רופא המעון או על פי הסדר עם קופת חולים.

אלקנה אפרתי: (ז)	לשירותי סיעוד בהתאם לצורך".

אלקנה אפרתי: 11.	תיקון תקנה 17     בתקנה 17(1) לתקנות העיקריות, במקום "קביעת תכנית" יבוא "לקבוע תכנית טיפולית".

אלקנה אפרתי: 12.

אלקנה אפרתי: תיקון תקנה 18	     	בתקנה 18 לתקנות העיקריות –     	(א)	בתקנת משנה (א) המלים "משחקים, עיתונים וספרים" – יימחקו.

אלקנה אפרתי: (ב)	תקנת משנה (ג) – בטלה.

אלקנה אפרתי: 13.

אלקנה אפרתי: תיקון תקנה 21     	בתקנה 21 לתקנות העיקריות –     (א)	במקום כותרת השוליים יבוא "סייג לתחולה במוסד אמבולטורי לטיפול סוציאלי".

אלקנה אפרתי: (ב)	אחרי "15" יבוא "16(ו) סיפא".

אלקנה אפרתי: 14.

אלקנה אפרתי: תיקון תקנה 27     בתקנה 17(א) לתקנות העיקריות, המילה "המקומית" – תימחק, ובסופה יבוא "ואולם במוסד אמבולטורי לטיפול סוציאלי של מחלקה לשירותים חברתיים ברשות מקומית, יהיו סידורי בטיחות מפני אש, לפי הוראות האחראי על ביטחון וכבאות של הרשות המקומית".

אלקנה אפרתי: 15.

אלקנה אפרתי: תיקון תקנה 30     	בתקנה 30 לתקנות העיקריות, בפסקה (1), במקום "אולם" יבוא "חדר".

אלקנה אפרתי: 16.

אלקנה אפרתי: תיקון תקנה 37     	בתקנה 37 לתקנות העיקריות -     	(א)	במקום כותרת השוליים יבוא "מחסן וחדרי פעילות".

אלקנה אפרתי: (ב)	בתקנת משנה (א) במקום "למעלה מחמישים" יבוא "עד חמישים" ובסופה יבוא "בית המלאכה  כאמור יכול שישמש למטרות נוספות".

אלקנה אפרתי: (ג)	במקום תקנת משנה (ב) יבוא:     		"(ב)	במעון שמתגוררים בו למעלה מחמישים מטופלים יהיו -     			(1)	מחסן כללי – ששטחו המזערי 30 מטרים רבועים.

אלקנה אפרתי: (2)	חדר פעילות גופנית כולל הציוד הדרוש – ששטחו המזערי 20 מטרים רבועים.

אלקנה אפרתי: (3)	חדר חוגים כולל הציוד הדרוש – ששטחו המזערי 20 מטרים רבועים.

אלקנה אפרתי: (4)	חדר סדנאות עבודה, הכולל את הציוד הדרוש – ששטחו המזערי 20 מטרים רבועים.

אלקנה אפרתי: החדרים כאמור, יכול שישמשו למטרות נוספות".

אלקנה אפרתי: 17.

אלקנה אפרתי: ביטול תקנה 42     	תקנה 42 לתקנות העיקריות – תימחק.

אלקנה אפרתי: 18.

אלקנה אפרתי: תיקון תקנה 45      	בתקנה 45(ו) לתקנות העיקריות, במקום "מדפים ווילונות" יבוא "ומדפים".

אלקנה אפרתי: 19.

אלקנה אפרתי: תיקון תקנה 46     	בתקנה 46 לתקנות העיקריות –     	(א)	בתקנת משנה (א) אחרי "27" יבוא "32".

אלקנה אפרתי: (ב)	בתקנת משנה (ג) -     		(1)	המלים "שבו שוהים מ-13 עד חמישים מטופלים" – יימחקו.

אלקנה אפרתי: (2)	במקום הטבלה יבוא:         20.

אלקנה אפרתי: ביטול תקנה 49     	תקנה 49 לתקנות העיקריות – בטלה.

אלקנה אפרתי: 21.

אלקנה אפרתי: תיקון תקנה 50     	בתקנה 50 לתקנות העיקריות –     (א)	בתקנת משנה (א), אחרי "סמים" יבוא "המוכרת בידי השירות  לטיפול בהתמכרויות, במשרד הרווחה (להלן – הכשרה מוכרת).

אלקנה אפרתי: עובד סוציאלי ללא הכשרה מוכרת, יידרש לצאת להכשרה המוכרת בשנה הראשונה לעבודתו, והשתתפות בהכשרה וסיומה יהיו תנאי להמשך העסקתו".

אלקנה אפרתי: (ב)	אחרי תקנת משנה (א) יבוא:     "(א1)	במעון שתקן העובדים המזערי בו כולל יותר ממשרה אחת של עובד סוציאלי, ומועסק בו עובד סוציאלי אחד לפחות במשרה מלאה, יכול שיועסק גם מוסמך בקרימינולוגיה קלינית ביתרת התקן של עובד סוציאלי, והוראות תקנת משנה (א) יחולו על המסמך האמור בכל הנוגע להכשרה מוכרת בטיפול בנפגעי סמים".

אלקנה אפרתי: 22.	תיקון תקנה 53     בתקנה 53(ב) לתקנות העיקריות, במקום "במדעי ההתנהגות או בוגר סמינר או מדרשה למורים או למדריכים" יבוא "או בוגר קורס מדריכים המוכר בידי השירות לטיפול בהתמכרויות במשרד הרווחה (להלן – קורס מדריכים מוכר).

אודיה איפרגן: שוב צריך להוסיף "והשירותים החברתיים".

אלקנה אפרתי: בסדר.

אודיה איפרגן: גם קודם היה מקום שצריך להוסיף.

אלקנה אפרתי: אחרי כן אנחנו נעבור על כל המקומות שיהיו, ככל שיהיו.

אלקנה אפרתי: 23.

אלקנה אפרתי: תיקון תקנה 54     	בתקנה 54 לתקנות העיקריות, במקום תקנת משנה (ב) יבוא:     "(ב)	מדריך מקצועי יהיה בעל ניסיון בעבודה עם מבוגרים בתחום מקצועי תעסוקתי".

אלקנה אפרתי: 24.

אלקנה אפרתי: החלפת תקנה 55     	במקום תקנה 55 לתקנות העיקריות יבוא:     	"55.

אלקנה אפרתי: כישורי מדריך חברתי ותפקידיו     (א)	הפעלת תפקיד זה במוסד אמבולטורי לטיפול סוציאלי נתונה לשיקול דעת המנהל.

אלקנה אפרתי: (ב)	מדריך חברתי יהיה -     (1)	בוגר קורס מדריכים מוכר או בעל רקע במדעי ההתנהגות וניסיון קודם בהדרכה.

אלקנה אפרתי: מדריך חברתי ללא הכשרה של קורס מדריכים מוכר, יידרש לצאת לקורס מדריכים מוכר בשנה הראשונה לעבודתו, והשתתפות בקורס וסיומו יהיו תנאי להמשך העסקתו.

אלקנה אפרתי: (2)	אם היה מכור לסמים או אלכוהול בעבר – עליו להיות נקי מהם במשך השנתיים האחרונות ולאחר סיום תהליך טיפולי מוכח.

אלקנה אפרתי: (ג)	מדריך חברתי יהיה אחראי לביצוע פעילות חינוכית ושיקומית כללית".

אלקנה אפרתי: 25.

אלקנה אפרתי: תיקון תקנה 56     	בתקנה 56 לתקנות העיקריות, במקום תקנת משנה (ב) יבוא:     "(ב)	מזכיר יהיה בעל תעודת בגרות, בוגר קורס מזכירות ובעל ניסיון וידע בהפעלת מחשב".

אלקנה אפרתי: אני אעיר הערה שהיא רלוונטית מאוחר יותר.

אלקנה אפרתי: אנחנו קבענו את התחולה של הסעיף הזה רק לאנשים שהתקבלו מעתה ואילך כדי שאם יש מישהו בתפקיד הזה שאין לו תעודת בגרות, לא יהיה צורך לפטר אותו.

אלקנה אפרתי: בתקנה 57 לתקנות העיקריות, אחרי "הממונים הקודמים" יבוא "אחת לשנה".

אלקנה אפרתי: 27.

אלקנה אפרתי: תיקון תקנה 58 	 בתקנת 58(ג) לתקנות העיקריות, במקום "יועסק" יבוא "יתייצב לעבודה" ואחרי |"רופא המעון" יבוא "או רופא, לפי העניין".

אלקנה אפרתי: 28.

אלקנה אפרתי: החלפת תקנה 61     	במקום תקנה 61 לתקנות העיקריות יבוא:     	"61.

אלקנה אפרתי: נוכחות עובדים במעון     		(א)	במוסד פנימייתי לטיפול סוציאלי, המנהל ידאג כי     (1)	במעון יימצאו בכל שעות היממה שני עובדים לפחות, שאחד מהם לפחות עבר קורס עזרה ראשונה.

אלקנה אפרתי: (2)	במעון יימצא בכל שעות היום בין השעות 8:99 עד 20:00, למעט יום ו' משעה 13:00 עד יום א' ב-8:00 בבוקר, לפחות אחד מאלה: מנהל או עובד סוציאלי, אשר יהיה אחראי על המתרחש במעון.

אלקנה אפרתי: 29.	החלפת תקנה 62     	במקום תקנה 62 לתקנות העיקריות יבוא:     	"62.

אלקנה אפרתי: שעת חירום     (א)	המנהל ידאג להעמיד לרשות עובדיו, טלפון ולחצן מצוקה אשר יחובר למוקד חירום לשם מתן סיוע בשעת מצוקה.

אלקנה אפרתי: היה המעון מוסד פנימייתי לטיפול סוציאלי, ידאג המנהל להעמיד לרשות עובדיו גם רכב לשימוש בשעת חירום.

אלקנה אפרתי: (ב)	על לוח במקום מרכזי במעון ייתלה נוהל התנהגות בשעת חירום שיכלול:     			(1)	יידוע המנהל על האירוע.

אלקנה אפרתי: (2)	הזמנת רופא או פינוי המטופל לבית חולים באמצעות אמבולנס, או רכב לשימוש בשעת חירום.

אלקנה אפרתי: (3)	הזמנת משטרה והגשת תלונה במקרה של אלימות או אירוע חריג אחר.

אלקנה אפרתי: (4)	דיווח בכתב על האירוע".

אלקנה אפרתי: 30.

אלקנה אפרתי: החלפת התוספת השנייה     	במקום התוספת השנייה לתקנות העיקריות יבוא:     תוספת שנייה     (תקנה 47(א))     תקן עובדים מזערי והיקף שעות עבודה שבועיות במוסד פנימייתי לטיפול סוציאלי*

אלקנה אפרתי: *	מנהל השירות לטיפול בהתמכרויות במשרד הרווחה והשירותים החברתיים רשאי להורות על שינוי לגבי מוסד מסוים.

אלקנה אפרתי: **	לפי תקנה 50(א1), במעון שתקן העובדים המזערי בו כולל יותר ממשרה אחת של עובד סוציאלי, ומועסק בו עובד סוציאלי אחד לפחות במשרה מלאה, יכול שיועסק גם מוסמך בקרימינולוגיה קלינית ביתרת התקן.

אלקנה אפרתי: מספר מטופלים         *	מנהל השירות לטיפול בהתמכרויות במשרד הרווחה והשירותים החברתיים רשאי להורות על שינוי לגבי מוסד מסוים.

אלקנה אפרתי: 31.	תחילה     	(א)	תחילתן של תקנות אלה 30 ימים מיום פרסומן (להלן – יום התחילה).

אלקנה אפרתי: (ב)	תקנה 56(ב) לתקנות העיקריות כנוסחה בתקנה 26 לתקנות אלו, תחול על מי שיועסק במעון מיום התחילה ואילך.

אלקנה אפרתי: כאן הכוונה לשירותי המזכירות, נושא עליו דיברנו קודם לכן.

חיים כץ: לא שמעתי הערות, ואני מבין שכל התקנות כפי שהוקראו, מקובלות.

חיים כץ: אי לכך, לא נותר לי אלא להודות לצוותים המשפטיים שישבו וניסחו את רוח ההסכמות שהיו בדיון הקודם ואני מעלה את התקנות להצבעה.

חיים כץ: ה צ ב ע ה     התקנות אושרו פה אחד

חיים כץ: תודה רבה.

חיים כץ: הישיבה נעולה.